Filippin prezidenti Rodrigo Duterte Manilada Janubi-sharqiy Osiyo davlatlari assotsiatsiyasi (ASEAN) 31-sammiti rasman ochilgani haqida ma’lum qildi. Duterte o‘z chiqishini Filippindagi terrorizm muammosi haqidagi gaplar bilan boshlagan. «Men o‘z chiqishimni bunday ohangda boshlayotganim uchun oldindan uzr so‘rayman. Shunchaki qayd etishni istardimki, keyingi ikki kun mobaynidagi uchrashuvlarimiz muhim xalqaro muammolar, shu jumladan terrorizm va ekstremizm muammolarini ham o‘z ichiga olishini istardim &lt;...&gt;», — degan u. TASS agentligi qayd etishicha, bu sammitda tashkilotga a’zo davlatlarning rahbarlaridan tashqari, muloqot guruhlari a’zolari, xususan, AQSh prezidenti Donald Tramp, XXR davlat kengashi bosh vaziri Li Ketsyan, Hindiston bosh vaziri Narendra Modi va boshqalar ishtirok etmoqda.